b'\n_START_ARTICLE_\nSuuria toiveita\n_START_SECTION_\nJuoni\n_START_PARAGRAPH_\nMoottoripy\xc3\xb6r\xc3\xa4l\xc3\xa4hettin\xc3\xa4 toimiva Cyril (Davis) on vanhan liiton sosialisti, jota suututtaa ett\xc3\xa4 h\xc3\xa4nen vanha \xc3\xa4itins\xc3\xa4 \xc3\xa4\xc3\xa4nest\xc3\xa4\xc3\xa4 konservatiiveja. H\xc3\xa4n asuu tytt\xc3\xb6yst\xc3\xa4v\xc3\xa4ns\xc3\xa4 Shirleyn (Sheen) kanssa entisell\xc3\xa4 vuokrataloalueella, ja alueen yksityist\xc3\xa4misen my\xc3\xb6t\xc3\xa4 naapuriin muuttaa \xc3\xa4rsytt\xc3\xa4v\xc3\xa4 Boothe-Brainesin juppiperhe. Kulmikasluonteista Cyrili\xc3\xa4 riepoo my\xc3\xb6s pyrkyrim\xc3\xa4inen sisko ja t\xc3\xa4m\xc3\xa4n autokauppiasmies. Shirley haluaisi Cyrilin kanssa lasta, mutta miehen periaatteet est\xc3\xa4v\xc3\xa4t sen.\n_START_SECTION_\nVastaanotto ja j\xc3\xa4lkimaine\n_START_PARAGRAPH_\nSuuria toiveita tuotti Euroopan elokuva-akatemian Felix-palkinnot Ruth Sheenille ja iso\xc3\xa4iti\xc3\xa4 esitt\xc3\xa4v\xc3\xa4lle Edna Dor\xc3\xa9lle sek\xc3\xa4 s\xc3\xa4velt\xc3\xa4j\xc3\xa4 Andrew Dicksonille. Se oli my\xc3\xb6s parhaan elokuvan palkintoehdokkaana. Mike Leigh sai elokuvasta Venetsian elokuvajuhlilla kriitikkoj\xc3\xa4rjest\xc3\xb6 Fiprescin palkinnon._NEWLINE_The New York Timesin kriitikot valitsivat Suuria toiveita vuonna 2004 yhdeksi kaikkien aikojen tuhannesta parhaasta elokuvasta maailmassa.'